Eesti Kirikute Nõukogu töökoosolekul toetati 40 oikumeenilist projekti kogusummas 450 000 krooni. Töökoosolek toimus 18. märtsil Muugal, Eesti Meremeeste Kodus.    Eesti Kirikute Nõukogu oikumeenilisele projektikonkursile esitati 75 taotlust, milles sooviti toetust 2 088 738 krooni ulatuses. Taotletud summa on ligemale viis korda suurem Kirikute nõukogu projektifondist.    Toetust leidsid nii laste- ja  noortetöö alased projektid, kui ka muusika, hariduse, kaplanaadi ning oikumeenia valdkondadesse kuuluvad taotlused.    Töökoosolekul kinnitati Eesti Kirikute Nõukogu 2009. aasta tegevusaruanne ja 2009. aasta majandusaruanne ning religioonisotsioloogilise küsitluse "Usust, elust ja usuelust 2010" küsimustik.    Seoses volituste tähtaja möödumisega kinnitati Sihtasutus Väärtustades elu nõukogu kuueliikmeline koosseis.    Järgmine Eesti Kirikute Nõukogu töökoosolek toimub 15. aprillil.